<classify> Mwandishi Wetu, Dar es Salaam Mamlaka ya Hali ya Hewa Tanzania TMA,imetahadharisha kuwapo kwa uwezekano wa kutokea kwa vimbunga pacha magharibimwa Bahari ya Hindi upande wa kaskazini na kusini mwa Ikweta na hivyo kuwa nauwezekano wa kuathiri mifumo ya hali ya hewa nchini. Kwa mujibu wa taarifa ya mamlaka hiyo,migandamizo hiyo midogo pacha inaelekea kuimarika na kuwa vimbunga katika Pwaniya Somalia Upande wa Kaskazini mwa Ikweta na Kaskazini Mashariki mwa Kisiwacha Madagascar Kusini mwa Ikweta. Aidha, mgandamizo mdogo wa hewa uliopo kusinimagharibi mwa bahari ya Hindi karibu na kisiwa cha Madagascar unatarajiwakuimarika na kuelekea kaskazini mwa kisiwa cha Madagascar, na hivyo unatarajiwakusababisha ongezeko la mvua pamoja na vipindi vya mvua kubwa hususan katikabaadhi ya maeneo ya Pwani ya Kaskazini ya nchi yetu kati ya Desemba 5 na 6,mwaka huu. Mamlaka inaendelea kutoa tahadhari ya vipindivifupi vya mvua kubwa kwa baadhi ya maeneo ya mikoa ya Dar es Salaam na Pwanina angalizo la mvua kubwa kwa baadhi ya maeneo ya mikoa ya Kagera, Geita,Mwanza, Shinyanga, Simiyu, Mara, Tanga na visiwa vya Unguja na Pemba, Rukwa,Mbeya, Songwe, Iringa, Njombe na Ruvuma, imesema taarifa hiyo. Pamoja na mambo mengine taarifa hiyoimetanabaisha kuwa kwa upande mwingine, mgandamizo mdogo wa hewa katika pwaniya Somalia unatarajiwa kuendelea kuwa mbali na pwani ya Tanzania na hautarajiwikuwa na madhara katika nchi yetu. Wananchi wanashauriwa kuendelea kufuatiliataarifa za utabiri kutoka Mamlaka ya Hali ya Hewa Tanzania na kuzingatiatahadhari zitakazotolewa na mirejeo yake pamoja na kupata na kuzingatia ushaurina miongozo ya wataalamu katika sekta husika ili kupunguza athari zinazowezakujitokeza, imesema. TMA imesema inaendelea kufuatilia hali hiyokatika bahari ya Hindi pamoja na mwenendo wa mifumo ya hali ya hewa kwa ujumlana itatoa taarifa za mrejeo kila itakapobidi.  <topic>: KITAIFA 